Landwirbeltiere

As **Landwirbeldier** (Tetrapoda) fasst mä in dr biologische Systematik die Wirbeldier zsämme, wo vier (gr. = *tetra*) Füess (gr. = *podes*) hai. Drzue ghöre also d Amphibie (Amphibia), d Reptilie (Reptilia), d Vögel (Aves) und d Suugdier (Mammalia) wo d Mensche drzue ghöre. Die vier Füess chönne im Lauf vo dr Evolution sekundär wiider verlore gange si, wie bi de Schlange (Serpentes), oder d Vorderbei hai sich zu Flosse (Walfisch) oder Flügel (Vögel, Flädermüüs, Flugsaurier) entwicklet. Hüt ghöre öbbe 26.700 Dierarte zu de Landwirbeldier. Si si die dominierendi Diergruppe in alle Ökosystem und hai mit de Vögel und Flädermüüs au d Luft eroberet. E baar Landwirbeldier si deilwiis (Robbe, Pinguin) oder vollständig (Walfisch, Seechüeh, e baar Seeschlange und Amphibie) wider zum Läbe im Wasser zrugg.

## Systematik
### Üsseri Systematik
Landwirbeldier ghöre phylogenetisch zu de Sarcopterygii, wo in dr traditionelle Systematik nume us Quasteflosser und Lungefisch bestöhn.

Zwar si d Landwirbeldier e monophyletischi Gruppe, aber wäge ihne wärde d Chnochefisch zun ere paraphyletische Gruppe, wil d Quasteflosser und d Lungefisch phylogenetisch nöcher mit de Landwirbeldier verwandt si als mit de übrige Chnochefisch. In dr Phylogenii wird dorum hüfig dr Usdruck Chnochechiifermüüler (Osteognathostomata) beuucht, wo d Chnochefisch und d Landwirbeldier iischliesst.

* Wirbeldier (Vertebrata)
** Chiifermüüler (Gnathostomata)
*** Chnochechiifermüüler (Osteognathostomata)
**** Muskelflosser (Sarcopterygii)
***** Coelacanthimorpha
****** Quasteflosser (Coelacanthiformes)
***** Dipnotetrapodomorpha
****** Lungefisch (Dipnoi)
****** Tetrapodomorpha
******* † *Eusthenopteron*
******* † *Panderichthys*
******* † *Tiktaalik*
******* **Landwirbeldier** (Tetrapoda)

### Inneri Systematik
Mä underscheidet in Abgränzig zu de Fische traditionell vier Klasse. Die basale Tetrapoda, wo früehner as Amphibie agluegt worde si, wärde hüt meistens im Sinn vo dr Kladistik keinere vo de vier Klasse zuegordnet.

Kladogramm noch Benton 2007.

* **Landwirbeldier** (Tetrapoda)
** † *Ventastega*
** † *Metaxygnathus*
** † *Acanthostega*
** † *Ichthyostega*
** † *Tulerpeton*
** Chronegruppetetrapode, alli Karbon und spöter
*** † Colosteidae
*** † *Crassigyrinus*
*** † Whatcheeriidae
*** † Baphetidae
*** † Temnospondyli / Batrachomorpha
**** Modärni **[[Amphibien|Amphibie]]** Position unsicher
*** unbenennts Monophylum
**** † Lepospondyli
**** Reptiliomorpha
***** † Anthracosauria
***** Batrachosauria
****** † Seymouriamorpha
****** † Diadectomorpha
****** Amniota
******* **[[Reptilien|Reptilie]]**
******** **[[Vögel]]**
******* Synapside
******** **[[Säugetiere|Süüger]]**

## Litratur
* Robert L. Carroll: *Paläontologie und Evolution der Wirbeltiere*, Thieme, Stuttgart (1993), ISBN 3-13-774401-6
* Volker Storch, Ulrich Welsch: *Systematische Zoologie*, Fischer, 1997, ISBN 3-437-25160-0

## Weblingg
* Michel Laurin: *Terrestrial Vertebrates* The Tree of Life Web Project
* Jennifer A. Clack: *The Definition of the Taxon Tetrapoda*  The Tree of Life Web Project
* Michel Laurin, Marc Girondot and Armand de Ricqlès: *Early Tetrapod evolution*, PDF
* Marcello Ruta, Jonathan E. Jeffery, Michael I. Coates: *A supertree of early tetrapods.* PDF
* What's a "Tetrapod"? Palaeos.com
* Introduction to the Tetrapoda University of California Museum of Paleontology
* Getting a Leg Up on Land Scientific America
* Devonian Times
* Fische auf dem Trockenen

## Fuessnote